stanford-oval/wikipedia huggingface dataset:
Maidan Konstytutsijin metroasema

| Maidan Konstytutsiji |
| --- | --- |

 Harkovan metro 
Perustiedot
Metrolinjat:  H’olodnohirsko-Zavodska-linja
Sijainti:  49°59′29″N, 36°13′57″E
Paikkakunta:  Harkova, Ukraina
Avattu:  23. elokuuta 1975
Rakenne
Tyyppi:  tunneliasema
Maidan Konstytutsiji (ukr. Майдан Конституції, ven. Площадь Конституции, Ploštšad Konstitutsii) on Harkovan metron H’olodnohirsko-Zavodska-linjan asema. Sen länsipuolella on Tsentralnyi rynokin metroasema ja itäpuolella Prospekt Haharinan metroasema. Asema avattiin 23. elokuuta 1975. Vuoteen 2015 asti aseman nimi oli Neuvostoliittoon viittaava Radjanska (ukr. Радянська, ven. Советска, Sovetska). Asema on yhteydessä Saltivska-linjan Istorytšnyi muzein metroasemaan.
Luettelo jääkiekkoliigoista

Luettelo jääkiekkoliigoista sisältää ammattilais- ja puoliammattilaisliigat ympäri maailmaa.
Maailma

International Ice Hockey Federation (1908)
Pohjois-Amerikka > Huippuammattilaisliigat

National Hockey League (NHL) (1917) (Kanada & Yhdysvallat)
Pohjois-Amerikka > Ammattilaisliigat

American Hockey League (AHL) (1936)
ECHL (1988 East Coast Hockey League)
Central Hockey League (CHL) (1992)
Southern Professional Hockey League (SPHL) (2004)
Ligue Nord-Américaine de Hockey (LNAH) (2004)
Pohjois-Amerikka > Naiset

Esso Women's Hockey Nationals (1982–2008)
National Women's Hockey League (1999-2007)
Western Women's Hockey League (2004–2011; WWHL)
Canadian Women's Hockey League (2007–2019; CWHL)
Premier Hockey Federation (2015–2023; PHF)
Professional Women's Hockey League (2024–; PWHL)
Pohjois-Amerikka > Juniorit

Canadian Hockey League
Ontario Hockey League (1980)
Quebec Major Junior Hockey League (1969)
Western Hockey League (1966)
Pohjois-Amerikka > Juniorit > Junior A

Canadian Junior A Hockey League
Alberta Junior Hockey League
British Columbia Hockey League
Central Junior A Hockey League
Quebec Junior AAA Hockey League
Manitoba Junior Hockey League
Maritime Junior A Hockey League (1967 Metro Valley Junior Hockey League, vaihtui junior A liigaksi in 1977)
Northern Ontario Junior Hockey League
Ontario Provincial Junior A Hockey League (OHA)
Saskatchewan Junior Hockey League (1956)
Superior International Junior Hockey League
United States Hockey League (1979)
North American Hockey League (2003)
Eastern Junior Hockey League
Central States Hockey League
Minnesota Junior Hockey League
Northern Pacific Hockey League (2000)
Western States Hockey League
Atlantic Junior Hockey League
Pohjois-Amerikka > Juniorit > Junior A > Riippumattomat

Greater Metro Junior A Hockey League(2006)
United Junior Hockey League (2008)
WHA Junior West Hockey League (2006)
International Junior Hockey League(2006)
Pohjois-Amerikka > Juniorit > Yliopisto > CIS Hockey (Kanada)

Canadian Interuniversity Sport (Kanada)
Alberta Colleges Athletic Conference
British Columbia Intercollegiate Hockey League (B.C. Kanada)
Ontario University Athletics (Ontario)
Quebec Student Sports Federation (Quebec)
Canada West Universities Athletic Association (Western Canada)
Pohjois-Amerikka > Juniorit > Yliopisto > NCAA Hockey (Yhdysvallat)

National Collegiate Athletic Association (Yhdysvallat)
Atlantic Hockey (Divisioona I)
Central Collegiate Hockey Association (Divisioona I)
College Hockey America (Divisioona I)
ECAC Hockey League (Divisioona I)
Hockey East (Divisioona I)
Western Collegiate Hockey Association (Divisioona I)
Eastern College Athletic Conference East (Divisioona III)
Eastern College Athletic Conference Northeast (Divisioona III)
Eastern College Athletic Conference West (Divisioona III)
Midwest Collegiate Hockey Association (Divisioona III)
Minnesota Intercollegiate Athletic Conference (Divisioona III)
Northern Collegiate Hockey Association (Divisioona III)
New England Small College Athletic Conference (Divisioona III)
State University of New York Athletic Conference (Divisioona III)
Meksiko

Mexican Hockey League (2010)
Etelä-Amerikka

Asociación Argentina de Hockey sobre Hielo y En Línea (Argentiina)
Confederacao Brasileira de Hoquei no Gelo (Brasilia)
Euraasia

Kontinental Hockey League (Valko-Venäjä, Kazakstan, Venäjä, Kiina)
Aasia

Asia League Ice Hockey (Japani, Etelä-Korea, Kiina)
Aasia > Kazakstan

Kazakhstani Championship (liiga Euroopassa ja Aasiassa)
Aasia > Singapore

Amateur Ice Hockey Association of Singapore
Aasia > Turkki

Superliiga (1993)
Turkin 1. liga
Turkin naisten jääkiekkoliiga (2007)
Eurooppa

Alpenliga (1991–1999) - kansainvälinen liiga johon osallistui joukkueita Itävallasta, Italiasta ja Sloveniasta. Tilalle tuli International Ice Hockey League (1999–2000)
Eastern European Hockey League (1995–2005) - kansainvälinen liiga johon osallistui joukkueita Valko-Venäjältä, Latviasta, Liettuasta, Ukrainasta, Venäjältä ja Puolasta.
European Hockey League (1996–2000)
Eurooppa > Alankomaat

Eredivisie
Eurooppa > Belgia

BeNe League
National League
Belgian Cup
Eurooppa > Bulgaria

Bulgarian jääkiekkoliiga
Eurooppa > Espanja

Superliga Española de Hockey Hielo
Eurooppa > Iso-Britannia

Elite Ice Hockey League (2003-)
English Premier Ice Hockey League
English National Hockey League (1996-)
Scottish National League
Women's Premier League
Entisiä liigoja
British National League (1954–1960)
British National League (1996–2005)
Ice Hockey Superleague (1996–2003)
British Hockey League (1982–1996)
Eurooppa > Irlanti

Irish Ice Hockey League
Eurooppa > Italia

Serie A
Eurooppa > Itävalta

Österreichische Eishockey-Liga
Eurooppa > Kazakstan

Kazakhstani Championship (Liiga Euroopassa ja Aasiassa)
Eurooppa > Kroatia

Prvenstvo Hrvatske u hokeju na ledu
Eurooppa > Latvia

Latvijas Atklatais cempionats
Latvijas Amatieru Hokeja liga (AHL)
Rigas Atklatais Cempionats
Neatkariga Amatieru hokeja liga (NAHL)
Eurooppa > Norja

GET-ligaen
Eurooppa > Puola

Polska Liga Hokejowa
Eurooppa > Ranska

Ligue Magnus
Eurooppa > Romania

Liga Națională de hochei
Eurooppa > Ruotsi

Swedish Hockey League
HockeyAllsvenskan
I-divisioona
II-divisioona
III-divisioona
J20 Superelit (junioriliiga)
J18 Allsvenskan (junioriliiga)
Eurooppa > Saksa

DEL (1994-)
DEL2
Oberliga
1. Bundesliga (1958–1994, tilalle DEL)
Eurooppa > Slovakia

Extraliga
Eurooppa > Slovenia

Slovenian Hockey League
Eurooppa > Sveitsi

Nationalliga A (1908)
Nationalliga B
1. Liga
Eurooppa > Suomi

Liiga (1975)
Mestis (2000)
Suomi-sarja (1999)
II-divisioona (1975)
III-divisioona
Lappi-liiga
IV-divisioona
V-divisioona
Nuoret
A-nuorten SM-liiga
A-nuorten Mestis
Naiset
Naisten SM-sarja (1982)
Naisten Mestis
Naisten Suomi-sarja
Entisiä liigoja
SM-sarja (1920-1975) → SM-liiga
I-divisioona (1974-1999) → Mestis
Suomen sarja (1936–1974) → I-divisioona
Eurooppa > Unkari

OB I. Bajnokság
Eurooppa > Ukraina

Ukrainan jääkiekkoliiga
Eurooppa > Tanska

AL-Bank Ligaen
Eurooppa > Turkki

Superliiga (1993)
Turkin 1. liga
Turkin naisten jääkiekkoliiga (2007)
Eurooppa > Tšekki

Extraliga (1993)
Tšekin 1.liga
Tšekin 2.liga
Eurooppa > Valko-Venäjä

Extraliga
Eurooppa > Venäjä

VHL
RHL
Eurooppa > Viro

Meistriliiga
Oseania

Australian Ice Hockey League
New Zealand Ice Hockey League
KHL-ottelussa vastakkain Amur Habarovsk ja Lokomotiv Jaroslavl.
Macintosh File System

Macintosh File System (MFS) on tiedostojärjestelmä, jonka Apple Computer kehitti Macintosh 128K -tietokoneen 400 kt:n levykkeitä varten. MFS julkaistiin tammikuussa 1984 ja se korvattiin Hierarchical File System -tiedostojärjestelmällä syyskuussa 1985. Mac OS tuki MFS-tiedostojärjestelmää versioon 7.5.5 saakka, vain tiedonluvun osalta versioon 7.6.1 saakka.
MFS sisälsi mekanismeja, jotka tukivat Macintosh 128K:n muistinhallintaan liittyvien osoittimien käyttöä. Jokaisella tiedostolla oli erillinen resurssitietue (engl. resource fork), joka sisälsi osoittimia tiedoston ikoniin tai muuta vastaavaa, nopeasti tarvittavaa metatietoa. Resurssitietue oli osa levyindeksiä, jolloin sen sisältämä data oli saatavilla ilman varsinaisen tiedoston avaamista. Resurssitietueita käytetään Macintosheissa edelleen[lähde? ]. Resurssitietueen lisäksi MFS tarjosi tiedostoille erillisen tietueen metatiedon tallentamista varten, jota käytettiin graafisen käyttöliittymän tarpeisiin. Tiedostojen nimille MFS varasi 255 merkkiä eikä nimeen tarvinnut lisätä tiedostopäätettä tiedostotyypin tunnistusta varten. Finder kuitenkin rajoitti tiedostonimen pituudeksi 63 (myöhemmin 31) merkkiä.
MFS ei tukenut hakemistoja, mutta Finderin avulla levyn sisältö pystyttiin näyttämään juurihakemistona ja sen alihakemistoina. Hakemistoihin ei pystynyt tekemään uusia hakemistoja. Juurihakemistossa oli aina yksi tyhjä hakemisto, jonka uudelleennimeäminen tai sinne tiedostojen kopioiminen aiheutti uuden tyhjän hakemiston luomisen. MFS tallensi tiedosto-hakemisto osoitinpareja yhdessä tiedostossa, josta Finder luki joko juurihakemiston tai alihakemiston sisällön tarpeen mukaan. MFS pystyi osoittamaan levytilaa 20 megatavuun tai 1 400 tiedostoon saakka. Macintosh 128K:n julkaisemisen aikaan systeemin rajoitus oli lähinnä teoreettinen, sillä Macintoshin levykeasema käytti 400 kt:n kokoisia levykkeitä. Suurin teoreettinen tiedostonkoko oli 256 Mt ja järjestelmä pystyi käyttämään päivämääriä väliltä 1. tammikuuta 1904 – 6. helmikuuta 2040.
Aiheesta muualla

Apple Tech Article 9502 - Mac OS 7.x MFS-tuki
MacTech Volume 1, Issue 5: Disks - Macintosh 128K:n levykkeen rakenne (huhtikuu 1985)
MFS-levykkeiden käyttäminen uudemmissa järjestelmissä
Fred's Follies - HFS:n ja MFS:n yhteensopivuus vanhojen Macintoshien ROM-muisteissa
Q&A: Mac Plus (Arkistoitu – Internet Archive) - MFS:n rajoitukset
Martti Kantola

Martti Heikki Kantola (20. huhtikuuta 1909 Tampere – 22. heinäkuuta 1994 Turku) oli suomalainen fyysikko. Hän oli Turun yliopiston professori vuodeta 1950, vararehtori 1960–1969. Hän teki kiteiden kimmoisuuden tarkkuusmittauksia ja sekakiteitä ynnä muuta koskevia röntgenspektrografisia tutkimuksia.
Martinniemen ortodoksinen rukoushuone

| Martinniemen ortodoksinen rukoushuone Pyhien apostolien Pietarin ja Paavalin rukoushuone |
| --- | --- |
 Martinniemen tsasouna keväällä 2006.
Sijainti:  Martinniemi, Oulu
Koordinaatit:  65°12′14.6″N, 025°20′12.5″E
Kirkkokunta:  Suomen ortodoksinen kirkko
Seurakunta:  Oulun ortodoksinen seurakunta
Rakentamisvuosi:  1962
Suunnittelija:  Ilmari Ahonen
Materiaali:  puu
Tyylisuunta:  modernismi
Poistui käytöstä:  2016 Purettiin vuonna 2019
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tsasounan kellotapuli.
Martinniemen ortodoksinen rukoushuone eli Pyhien apostolien Pietarin ja Paavalin sekä Pyhittäjä Arseni Konevitsalaisen rukoushuone oli Oulun ortodoksisen seurakunnan tsasouna, joka sijaitsi Martinniemen kaupunginosassa Haukiputaalla Oulussa. Sisäilmaongelmien vuoksi rukoushuone asettiin käyttökieltoon 2015 lähtien Oulun ortodoksisen seurakunnan seurakunnanvaltuusto päätti poistaa tsasounan kirkollisesta käytöstä tammikuussa 2016. Suomen ortodoksisen kirkon kirkollishallitus vahvisti päätöksen 14. kesäkuuta 2016. Rukoushuoneen purkaminen aloitettiin lokakuussa 2019.
Arkkitehti Ilmari Ahosen suunnitteleman rukoushuoneen piirustukset hyväksyttiin 1955, mutta rukoushuone vihittiin Pietarin ja Pyhän Paavalin muistoksi vasta 27. toukokuuta 1962. Tsasounan nimeen liitettiin Arseni Konevitsalainen, kun Tornion Apostolien Pietarin ja Paavalin kirkko otettiin uudelleen kirkolliseen käyttöön 1987. Samalla Martinniemen rukoushuoneen praasniekka siirtyi kesäkuun 12. päivään.
Rukoushuoneen ikonostaasin oli maalannut taiteilija Pentti Melanen.
Aiheesta muualla

Kuvia tai muita tiedostoja aiheesta Martinniemen ortodoksinen rukoushuone Wikimedia Commonsissa
Lumisten metsien mies

| Lumisten metsien mies |
| --- | --- |
 Jussi Raitoja (Viljo Hurme).
Ohjaaja:  Uuno Eskola
Käsikirjoittaja:  Uuno Eskola
Tuottaja:  Uuno Eskola
Kuvaaja:  Arvo Tamminen
Leikkaaja:  Petter Bäckström
Pääosat:  Simo Kaario   Viljo Hurme
Valmistustiedot
Valmistusmaa:  Suomi
Tuotantoyhtiö:  Aquila-Suomi, Eskola
Ensi-ilta:  5. elokuuta 1929
Kesto:  79 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Lumisten metsien mies on vuonna 1928 valmistunut suomalainen mykkäelokuva, jonka on ohjannut Uuno Eskola. Elokuva perustuu Eskolan novelliin Raitojan Jussi vuodelta 1926 ja sen ensi-ilta oli Tampereella 10. toukokuuta 1928, mutta Helsingissä vasta 5. elokuuta 1929 Kaleva-teatterissa.
Tampereen lähistössä kuvatussa hiihtourheiluaiheisessa elokuvassa oli mukana seitsemän Tampereen Teatterin näyttelijää. Pääosa oli teatterin ulkopuolisella taidemaalari Viljo Hurmeella. Elokuvan sisäkuvaukset tehtiin Eskolan ateljeessa Tampereen Ojakadulla. Huonosti menestynyt elokuva vei Eskolan yhtiön Aquilan konkurssiin. Elokuva tuhoutui Adams Filmin tulipalossa 1959, ja siitä on säilynyt vain noin kahden minuutin verran otoksia.
Näyttelijät

Viljo Hurme	- Jussi Raitoja
Toivo Ellenberg	- Raitoja, Jussin isä
Simo Kaario	- Kartanonomistaja Maurila
Anni Hämäläinen	- Raija Maurila
Einar Rinne	- Reima, urheiluvalmentaja
Leo Lähteenmäki	- Eräs nuorukainen
Aune Eskola	- Tanssijatar
Meri Koskinen	- Tanssijatar
Kaisu Voutilainen
Muut tekijät

Uuno Eskola - käsikirjoitus, lavastus, tuottaja
Arvo Tamminen	 - kuvaus
Petter Bäckström	- leikkaus
Martti Kemppi

Martti Kemppi (13. syyskuuta 1919 Antrea - 3. marraskuuta 2002 Lahti) oli suomalainen yrittäjä, yritysjohtaja, Kemppi-yhtiön perustaja ja teollisuusneuvos.
Martti Kempin vanhemmat olivat maanviljelijä Matti ja Maria Emilia Kemppi ja puoliso vuodesta 1945 Hilma Sylvia Lehtinen. Kemppi kävi kansakoulun Viipurin maalaiskunnassa ja ammattikoulun Viipurissa. Sähköasentaja Kemppi osallistui sekä talvisotaan että jatkosotaan. Hän perusti sotien jälkeen veljiensä kanssa Lahteen verstaan ja vuosikymmenen lopulla Martti Kempistä tuli Veljekset Kemppi -avoimen yhtiön pääosakas ja johtaja. Yritys valmisti ja myi hitsauskoneita ja kuljetusvälineitä, kuten betonikärryjä, maitokärryjä, saunankiukaita ja hitsausmuuntajia. Osakeyhtiöksi yritys muutettiin 1950 ja se alkoi keskittyä hitsauslaitteistoihin. Martti Kemppi johti yhtiötä aina vuoteen 1980 asti, jolloin sen johtoon tuli hänen poikansa Jouko Kemppi. Teollisuusneuvoksen arvonimen Martti Kemppi sai 1972.
Martti Kallionpää

| Martti Kallionpää> Henkilötiedot |
| --- | --- |
Syntynyt: 17. helmikuuta 1947 (ikä 77) Seinäjoki
Ammatti:  Pastori
Puoliso:  Marjatta Kallionpää
Martti Kallionpää (s. 17. helmikuuta 1947, Seinäjoki) on suomalainen helluntailainen evankelista ja seurakuntavaikuttaja. Kallionpää toimi pastorin tehtävässä 40 vuotta. Vuodesta 1989 vuoteen 2015 Kallionpää toimi Seinäjoen helluntaiseurakunnan johtavana pastorina.
Ennen työtään Seinäjoen helluntaiseurakunnassa, Kallionpää toimi hengellisenä vaikuttajana Kuopiossa. Kallionpään vaikutusvuosien aikana sekä Kuopiossa, että Seinäjoelle rakennettiin seurakunnissa uudet kirkot. Kallionpää jäi eläkkeelle seurakunnan johtavan pastorin tehtävästä 68-vuotiaana helmikuussa 2015. Tehtävässä seurakunnan johtajana Kallionpäätä seurasi Markku Tuppurainen. Palvelutehtäväänsä evankelistana Kallionpää on jatkanut myös eläköitymisen jälkeen.
Kallionpää pelasi vuosina 1964–1966 jääkiekon SM-liigassa HJK:ssa.
Marcus Nilsson

| Marcus Nilsson> Henkilötiedot |
| --- | --- |
Syntynyt: 18. toukokuuta 1991 (ikä 33) Charlottenberg, Ruotsi
Kansalaisuus:   Ruotsi
Jääkiekkoilija
Lempinimi:  Lilliz
Pelipaikka:  vasen laitahyökkääjä
Maila:  vasen
Pituus:  171 cm
Paino:  79 kg
Pelaajaura
Pääsarjaura:  2013–
Aik. seurat:  Charlottenbergs HC (Ruotsi III) Sunne IK (Ruotsi I) BIK Karlskoga (Allsv.) AIK IF (SHL) HK Sotši (KHL) SCL Tigers (NLA) Färjestad BK (SHL)
Marcus Nilsson (s. 18. toukokuuta 1991 Charlottenberg, Ruotsi) on ruotsalainen jääkiekkoilija. Pienikokoinen Nilsson on pelipaikaltaan vasen laitahyökkääjä.
Ura > Maajoukkueura

Nilsson on pelannut Ruotsin A-maajoukkueessa kolme ottelua tehopistein 1+3=4. Hän teki A-maajoukkuedebyyttinsä Beijer Hockey Gamesin avausottelussa 6. helmikuuta 2020 Tukholman Globenissa Tšekkiä vastaan. Hänet merkittiin Ruotsin kakkosketjun vasempaan laitaan Oscar Lindbergin ja Malte Strömwallin viereen. Ensimmäisen A-maajoukkuemaalinsa Nilsson teki seuraavassa ottelussa 8. helmikuuta 2020 Venäjää vastaan. Hän keräsi ottelussa myös kaksi syöttöpistettä Lukas Bengtssonin tekemiin maaleihin, joista ensimmäinen jäi Ruotsin 5–2-voittoon päättyneen ottelun voittomaaliksi ja toinen syntyi ylivoimalla.
Perhe

Nilssonilla on vuonna 2019 syntynyt tytär Stella.
Matkasekki

Puolalainen matkasekki
Matkasekki, matkašekki eli matkashekki on määräsummalle valmiiksi asetettu sekki. Matkasekki on tarkoitettu maksuvälineeksi matkoilla. Se oli turvallisuutensa takia suosittu maksutapa 1900-luvun loppuun saakka, mutta seuraavan vuosisadan alussa sen suosio hiipui maksukorttien kehityksen myötä. Vuonna 2011 brittimatkailijoista vielä 9 prosenttia käytti matkasekkejä, vuonna 2014 neljä prosenttia ja vuonna 2018 enää 1,5 prosenttia. Suomessa matkasekkien myynti loppui kokonaan 2010-luvun keskivaiheilla.
Matkasekki asetetaan tavallisesti jollekin tunnetulle valuutalle, kuten Yhdysvaltain dollarille. Matkasekin voi ostaa ennen matkalle lähtöä ja vaihtaa kohdemaan käteisvaluutaksi perillä hotellissa, vaihtokonttorissa tai pankissa. Joissakin maissa kuten Yhdysvalloissa matkasekit käyvät maksuvälineinä myös monissa liikkeissä.
Turvallisuuden vuoksi matkasekkien sarjanumerot kannattaa kirjoittaa muistiin. Jos sekki katoaa tai varastetaan, se korvataan.
Markus Järvenpää

Markus Järvenpää (s. 1983 Lappeenranta) on suomalainen näyttelijä. Hänet tunnetaan erityisesti lukuisista teatterirooleistaan Turun kaupunginteatterissa, kuten Vronskin roolista Andri Žoldakin näytelmässä Anna Karenina sekä monologinäytelmästä Rikos ja rangaistus, jonka kanssa Järvenpää esiintyi Tampereen teatterikesässä ja vieraili muuallakin.
Järvenpää valmistui teatteritaiteen maisteriksi Teatterikorkeakoulusta vuonna 2008 ja sai heti valmistuttuaan kiinnityksen Turun kaupunginteatteriin. Sen lisäksi hän on näytellyt ja ohjannut Teatteri Jurkassa ja näytellyt muun muassa Ryhmäteatterissa.
Järvenpää tuotti 2012 veljensä Mikko Järvenpään kanssa  Norppajärvellä dokumenttielokuvan saimaannorpasta ja ihmisen luontosuhteesta. Elokuva sai ensi-iltansa Savonlinnan kansainvälisillä luontoelokuvafestivaaleilla.[lähde? ]
Rooleja

Made in Finland, C More (2022) — Matti Saarinen
Kaverikirja, C More (2022) – Karri
Maria Kallio, C More (2021–) – Antti Sarkela
Heroes of the Baltic Sea, Yle TV2 (2016) – Brunkeberg taistelija
Syke, Yle TV2 (2014–) – Toni Alanko
Kauppamatkustajan kuolema, Oulun kaupunginteatteri (2013) – Biff Loman
Roba, MTV3 (2012, 2016) – Juha Sjöberg
Mielensäpahoittaja, Turun Linnateatteri (2012) – Kaikki roolit (monologi)
Yksityisiä keskusteluja, Turun kaupunginteatteri (2011) – Tomas
Rikos ja Rangaistus, Turun kaupunginteatteri + vierailut, mm. Tampereen Teatterikesä, Lappeenrannan kaupunginteatteri (2010 - 2012) – Kaikki roolit (monologi)
Kasimir ja Karoline, Turun kaupunginteatteri (2010) – Kasimir
Parhaissakin perheissä, Turun kaupunginteatteri (2010) – Lars, Jari, lenkkeilijä, "parisängyn sielu", homobaarin asiakas
Anna Karenina, Turun kaupunginteatteri (2010) – Vronski, kapellimestari
Tuolla puolen taivaanrajan, Turun kaupunginteatteri (2010) – Francis
Ronja Ryövärintytär, Turun kaupunginteatteri (2009–2010) – Pikku-Plootu
Paniikki, Turun kaupunginteatteri (2008) – Leo
Tuntematon sotilas, Ryhmäteatteri (2008) – Rahikainen
Nollaneljäviisi, Teatteri Jurkka (2008) – Rami
Aiheesta muualla

Turun kaupunginteatteri[vanhentunut linkki]
Maidashi-Kyūdaibyōinmaen metroasema

Metroaseman sisäänkäynti
Maidashi-Kyūdaibyōinmaen metroasema (jap. 馬出九大病院前駅,  Maidashi-Kyūdaibyōinmae eki) on Japanissa Fukuokan kaupungin Higashin suuralueella sijaitseva metroasema. Maidashi-Kyūdaibyōinmaen asema on neljäs asema Hakozaki-linjalla. Asema on avattu 27. huhtikuuta 1984.
Aseman lähellä sijaitsevat muun muassa:
Fukuokan prefektuurin toimisto
Fukuokan poliisin päämaja
Hakatan verotoimisto
Kyūshūn yliopisto ja sen sairaala
Higashin puisto
Yoshizukan rautatieasema
Aiheesta muualla

Maidashi-Kyūdaibyōinmae (Arkistoitu – Internet Archive) - aseman sivut (japaniksi)
Fukuokan kaupungin metron Hakozaki-linja
Chikuhi-linja << | Meinohama | Muromi | Fujisaki | Nishijin | Tōjinmachi | Ōhorikōen | Akasaka | Tenjin | Nakasu-Kawabata | Gofukumachi | Chiyo-Kenchōguchi | Maidashi-Kyūdaibyōinmae | Hakozaki-Miyamae | Hakozaki-Kyūdaimae | Kaizuka | >> Kaizuka-linja
Maicon Pereira de Oliveira

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Maicon Pereira de Oliveira
Syntymäaika: 8. toukokuuta 1988
Syntymäpaikka: Rio de Janeiro,  Brasilia
Kuolinaika: 8. helmikuuta 2014 (25 vuotta)
Kuolinpaikka: Donetsk,  Ukraina
Pelipaikka: hyökkääjä
Pituus: 185 cm
Junioriseurat
2004–2006:  Fluminense
2006–2008:  Flamengo
Seurat
| Vuodet | Seura | O | (M) |
| 2009 |  Atlético Mogi | 0 | (0) |
| 2009–2012 |  Volyn Lutsk | 57 | (29) |
| 2011 | →  Steaua Bukarest | 6 | (3) |
| 2012–2014 |  Šah’tar Donetsk | 6 | (1) |
| 2012 | →  Zorja Luhansk | 4 | (0) |
| 2013–2014 | →  Illitšivets Mariupol | 10 | (3) |
 Seurajoukkueuran tilastot kattavat vain kansalliset sarjat.
Maicon Pereira de Oliveira (taiteilijanimeltään Maicon, 8. toukokuuta 1988 – 8. helmikuuta 2014) oli brasilialainen jalkapalloilija.
Hän edusti viimeksi Ukrainan valioliigan Illitšivets Mariupol -seuraa, jossa Maicon pelasi lainassa Šah’tar Donetskista. Hän pelasi aikaisemmin muun muassa ukrainalaisessa Volyn Lutskissa sekä lainasopimuksella Romanian Liga I:n Steaua Bukarestissa. Kaudella 2011–2012 hän oli Ukrainan valioliigan paras maalintekijä 14 osumallaan yhdessä Šah’taria edustaneen Jevhen Seleznovin kanssa.
Maicon kuoli auto-onnettomuudessa 8. helmikuuta 2014. Šah’tar Donetsk päätti myöhemmin maksaa Maiconin vuoteen 2015 saakka ulottuvan pelaajasopimuksen palkan hänen perheelleen. Maiconilla oli kuollessaan 7-vuotias tytär.
Aiheesta muualla

Kuvia tai muita tiedostoja aiheesta Maicon Pereira de Oliveira Wikimedia Commonsissa
Maira

Maira (m.kreik. Μαῖρα) oli kreikkalaisessa mytologiassa Ikarioksen, ensimmäisen attikalaisen viininviljelijän koira. Zeus muutti sen tähdeksi sen kuoleman jälkeen.
Ikarios sai surmansa, kun juopuneet paimenet kivittivät hänet kuoliaaksi. Paimenten selvittyä seuraavana päivänä he ymmärsivät tapahtuneen ja hautasivat Ikarioksen ruumiin. Hyginus tosin kertoo surman tapahtuneen nuijilla ja ruumiin jääneen hautaamatta.  Ikarioksen tytär Erigone löysi Mairan avulla isänsä haudan, ja suruissaan tämän kohtalosta hirtti itsensä. Nonnoksen mukaan Maira kieltäytyi poistumasta haudalta ja nääntyi kuoliaaksi. Hyginuksen mukaan Maira syöksyi kaivoon.
Kaikki kolme, Ikarios, Erigone ja Maira, muutettiin tähdiksi heidän kuolemansa jälkeen. Mairasta tuli Sirius, joskin Hyginus mainisee Mairan alkuperäksi myös Procyonin kohdalla.